วันนี้ได้ลองชิมแล้วค่ะ กับข้าวหมูแดงเวิ้งนครเขษม ที่สงสัยมานานว่า ทำไมพี่ๆ หลายท่านให้สามดาวกัน น้องปอบสั่งข้าวหมูแดงธรรมดา 1 จาน  35 บาท ใส่ทุกอย่าง 

ข้าวสวยคุณภาพธรรมดา หุงร่วนขึ้นหม้อ หมูแดงเป็นแบบเนื้อไม่ติดมัน จึงแห้งไปหน่อย หมูกรอบย่างหนังกรอบดี กุนเชียงรสชาติอ่อน ไม่โดดเด่น ไข่ต้มต้มได้อร่อยดีค่ะ แต่น้ำราด ซึ่งเป็นตัวชูรสชูโรงนี่สิ ค่อนข้างจืดเลย จึงทำให้รสชาติข้าวหมูแดงจานนี้ ขาดความโดดเด่นไปค่ะ 

อย่างไรก็ตาม ถือว่าเป็นอาหารที่มีคุณภาพดี และที่สำคัญ คนเสิร์ฟสูงอายุ เอาใจใส่ลูกค้าดีมาก มาถามถึงเครื่องดื่ม น้องปอบกระแอมเหมือนเจ็บคอแล้วบอกว่าไม่รับ คุณป้าเลยเอาน้ำชามะลิมาใส่น้ำร้อนให้กินอุ่นๆ ด้วยค่ะ